CELEX: C2005/243/09
Language: et
Date: 2005-10-01 00:00:00
Title: Kohtuasi C-278/05: Eelotsusetaotlus, mille esitas High Court of Justice (England and Wales), Chacsery Division, 22. juuni 2005. aasta määrusega kohtuasjas Carol Marilyn Robins ja John Burnett versus Secretary of State for Work and Pensions

1.10.2005   
            
            
               ET
            
            
               Euroopa Liidu Teataja
            
            
               C 243/7
            
         Eelotsusetaotlus, mille esitas High Court of Justice (England and Wales), Chacsery Division, 22. juuni 2005. aasta määrusega kohtuasjas Carol Marilyn Robins ja John Burnett versus Secretary of State for Work and Pensions
   (Kohtuasi C-278/05)
   (2005/C 243/09)
   Kohtumenetluse keel: inglise
   Euroopa Ühenduste Kohus on saanud High Court of Justice (England and Wales), Chancery Division'i 22. juuni 2005. aasta määrusega esitatud eelotsusetaotluse kohtuasjas Carol Marilyn Robins ja John Burnett v. Secretary of State for Work and Pensions, mis saabus kohtukantseleisse 6. juulil 2005.
   High Court of Justice (England and Wales), Chancery Division küsib Euroopa Kohtult eelotsust järgmistes küsimustes:
   
               1)
            
            
               Kas direktiivi 80/987/EMÜ (1) artiklit 8 tuleb tõlgendada nii, et liikmesriik peab kõigi vajalike meetmetega tagama, et töötajate õigusi, mis on tekkinud viimasel palgal põhinevate ettevõtjate või ettevõtjatevaheliste lisapensioniskeemide alusel, rahastataks täies ulatuses liikmesriigi poolt, kui töötajate eraettevõtjast tööandja on muutunud maksejõuetuks ning pensioniskeemide varast ei piisa nende maksete katmiseks?
            
         
               2)
            
            
               Kui vastus esimese küsimusele on eitav, kas sel juhul on artikli 8 nõuded piisavalt üle võetud selliste eespool kirjeldatud siseriiklike õigusnormidega, nagu need on jõus Ühendkuningriigis?
            
         
               3)
            
            
               Kui selgub, et Ühendkuningriigi õigusnormid ei ole artikliga 8 kooskõlas, siis millisest kriteeriumist peab siseriiklik kohus lähtuma, et teha kindlaks, kas ühenduse õigusest tulenevate kohustuste mittetäitmine on piisavalt tõsine, et tuua kaasa kahju hüvitamise kohustust? Iseäranis, kas lihtsalt mittetäitmisest on küllalt, et tuvastada piisavalt oluline rikkumine, või peab sellega kaasnema liikmesriigi seadusandliku võimu piiride ilmne ja jäme rikkumine; või tuleb lähtuda mõnest muust kriteeriumist, ja kui, siis millisest?
            
         
      (1)  Nõukogu 20. oktoobri 1980. aasta direktiiv 80/987/EMÜ töötajate kaitset tööandja maksejõuetuse korral käsitlevate liikmesriikide õigusaktide ühtlustamise kohta, EÜT L 283, 28.10.1980, lk 23.